cyanic-selkie/wikianc huggingface dataset:
בני רגב
ביוגרפיה
משפנה לוי בשנת 1996 לפוליטיקה הארצית החליף אותו רגב לאחר שנבחר ברוב קולות רגב נאלץ להתמודד עם גירעון גדול שהוריש לו ראש העיר הקודם ובעיות נוספות בעיר. בבחירות המוניציפליות שהתקיימו בנובמבר 1998 התמודד רגב שוב על ראשות העירייה ברשימה עצמאית בתמיכת מפלגת העבודה, אך הפסיד לפנחס עידן מהליכוד. רגב כיהן כיו"ר האופוזיציה העירונית עד שנת 2000, אז הודח עידן בגלל הגירעון הכבד שצברה העירייה. את מקומו תפסה ועדה קרואה שמינה משרד הפנים, בראשות אריה ביבי. בתום שנתיים של ניהול העיר תחת ועדה קרואה, החליט שר הפנים אלי ישי לערוך בחירות בעיר. רגב, התמודד שוב לראשות העיר כמועמד עצמאי מול מקסים לוי שפרש מהכנסת ומול יו"ר סניף העבודה החדש בעיר, גבי אסרף. רגב הפסיד וגם רשימתו איבדה מכוחה וירדה ל-2 מנדטים. ובזכות קשריו האישיים עם מקסים לוי הפך שוב לסגנו וממלא מקומו. לאחר שמקסים לוי נפטר באופן פתאומי באוקטובר 2002, נבחר רגב כראש העירייה, בבחירות פנימיות של חברי המועצה. באותה עת גם הצטרף למפלגת הליכוד. בבחירות המקומיות שנערכו באוקטובר 2003 התמודד רגב על ראשות העירייה מטעם הליכוד וזכה.
תקופתו כראש העירייה התאפיינה במנהל לא תקין וצבירת גירעונות. במרץ 2004, מנכ"ל משרד הפנים קיים שימוע לרגב כצעד מקדים להקמתה של ועדת חקירה לבדיקת תפקודה הכספי של עיריית לוד. אחר כך, ועדת חקירה שהקים משרד הפנים המליצה להדיח את רגב ולמנות במקומו ועדה קרואה. אולם ההמלצה לא מומשה, ובמקום זאת אישר משרד הפנים לרגב לבצע תוכנית הבראה. במרץ 2006, שתי עמותות, "תושבים למען מנהל תקין בלוד" ותנועת אומ"ץ, עתרו לבג"ץ נגד שר הפנים, בבקשה להורות לו להעביר מתפקידו את רגב ולמנות ועדה קרואה לעיר. בפברואר 2007, הדיח שר הפנים רוני בר-און את רגב והחליט להקים ועדה קרואה. רגב עתר לבג"ץ נגד ההחלטה אך עתירתו נדחתה.
הרשעה בפלילים
בספטמבר 2003 הגישה פרקליטות המדינה כתב אישום נגד איש העסקים דוד אפל וחברת "מגדלי הזוהר" שהייתה בבעלותו, על ארבע פרשות שונות של שוחד ומרמה. על פי כתב האישום, פעל אפל כיזם מקרקעין באזור המרכז, בעיקר באזור לוד וגבעת שמואל, להשגת תמיכתם של עובדי ציבור בענייניו העסקיים באמצעות טובות הנאה כספיות שהעניק להם. בתמורה, על-פי כתב האישום, הבטיח את המשך בחירתם כעובדי ציבור. תחילה הכחיש רגב כל קשר לפרשה, אף על פי ששמו הוזכר בכתב האישום ושימש כעד מטעם התביעה.
לאחר 3 שנות חקירה נעצר רגב לחקירה במאי 2006. רגב נחקר בחשד למספר פרשות שוחד. ביוני 2006, החליטה פרקליטות מחוז תל אביב להגיש כתב אישום נגד רגב, באשמת לקיחת שוחד מדוד אפל. על-פי כתב האישום, מימן אפל וחברת "מגדל הזוהר" שבבעלותו את מערכת הבחירות של רגב לראשות העיר בשנת 1998 בסכום של כ-1.4 מיליון שקלים והוא גם קיבל סיוע לוגיסטי מעובדי החברה. בנוסף העמידה חברת "מגדל הזוהר" ערבות בנקאית לכיסוי חוב ממערכת הבחירות של רגב, ואף חויבה לבסוף לשלם את הסכום בסך 150 אלף שקל. בתמורה קידם רגב כסגן ראש העירייה את ענייניה של שכונת גני אביב שאותה בנה אפל בעיר באותן השנים. רגב פעל גם לסיפוח אדמות מושב גנתון, אותם רכש אפל, ללוד ופעל לשינוי ייעוד הקרקע לצורכי בנייה למגורים.
באפריל 2010, הורשע ונידון ל-18 חודשי מאסר בפועל ושנת מאסר על תנאי, ונקבע כי היה קלון במעשיו. במרץ 2013 השתחרר לאחר שנה בכלא. עונשו קוצר בשליש בשל מצב בריאותו הקשה ובגין התנהגות טובה.
לקראת הבחירות לרשויות המקומיות ב-2018 הודיע רגב שיתמודד על מקום במועצת העיר. מועמדותו גררה דרישה לפסילתה מצד התנועה לאיכות השלטון ובסופו של דבר הוא לא הגיש מועמדות לבחירה.
חיים אישיים
רגב נשוי לחנה, אב לשלושה ילדים וסב לנכדים. מתגורר עד היום בלוד.
ג'ורדן אדאוטי
ג'ורדן סולימאנייה אדאוטי (בצרפתית: Jordan Souleymane Adéoti; נולד ב-12 במרץ 1989) הוא כדורגלן בניני-צרפתי המשחק בעמדות הקשר האחורי והבלם בלאוואל ובנבחרת בנין.
קריירת מועדונים
אדאוטי התחיל את הקריירה שלו בקבוצת הנוער של טולוז ובגיל 18 הצטרף לקולומה מהליגה החמישית בצרפת. בעונה הראשונה שלו, המועדון העפיל לליגה הרביעית.
ביוני אדאוטי חתם בלאוואל מהליגה הצרפתית השנייה, במדיה שיחק שנתיים.
בקיץ הצטרף לקן מליגת העל הצרפתית וכעבור שלוש שנים חזר לליגה השנייה כאשר חתם באוסר.
בקיץ אדאוטי עזב את צרפת לראשונה בקריירה וחתם בסרפסבורג 08 מליגת העל הנורווגית בה שיחק עד לסיום העונה.
בינואר חזר לצרפת וחתם באנסי מהליגה השלישית.
ביולי חזר לקדנציה שנייה בלאוואל.
תוכנית חישה מרחוק ההודית
תוכנית חישה מרחוק ההודית הינה תוכנית לשיגור לווייני חישה מרחוק על ידי הארגון ההודי לחקר החלל. לתוכנית היו 3 מטרות - לבנות לוויינים שיפעלו במסלול מסונכרן-שמש, להקים תחנות קרקע לבקרת הלוויינים ועיבוד נתונים, לנצל את המידע המתקבל לצרכים אזרחיים שונים.
היסטוריה
בשנים 1979 ו-1981 שוגרו לוויינים Bhaskara-1 ו-Bhaskara-2 שהוכיחו יכולת לבנות לוויין בעל אמצעי צילום מתאימים לחישה מרחוק. הלוויין הראשון של התוכנית IRS-1A שוגר ב1988 בקוסמודרום בייקונור. הוא היה בעל רגישות 36-72 מ'. הלוויין היה במשל של כ-975 ק"ג ופעל כ-4 שנים. בשנת 1993 הלוויין השלישי של התוכנית שוגר ממרכז החלל סאטיש דאוון אך השיגור אל הצליח עקב תקלה במשגר מדגם PSLV. לוויין IRS-P2 שוגר בהצלחה בשנת 1994. החל משנת 1996 כל הלוויינים משוגרים ממרכז החלל סאטיש דאוון והם נבנים על ידי הארגון ההודי לחקר החלל.
לבקרה על הלוויינים ועיבוד נתונים נבנה מרכז בקרה בהיידראבאד. נתונים שמתקבלים מלווייני התוכנית ופתוחים לציבור ניתן בעזרת מערכת "Bhuvan".
ממשל הודי מנצל את הנתונים למגוון רחב של מטרות: תכנון עירוני, הכנת מפות, השגחה על מצב השלגים, בדיקת מצב היערות, חלק מצב האוקיינוסים, חקר סביבתי ועוד.
רשימת לוויינים פעילים
כל הלוויינים שוגרו ממרכז החלל סאטיש דאוון. הרשימה כוללת לוויים פעילים נכון לאוגוסט 2023.
גל כדורי
גל כדורי הוא גל בעל חזית גל בצורת שפת כדור. דוגמאות לגלים כדוריים הן השדה האלקטרומגנטי של מקור אור נקודתי ושל משדר איזוטרופי קטן, או תוצאת עקיפה בפגיעת גל מישורי במחסום בעל מיפתח נקודתי.
גל כדורי מקיים את משוואת הגלים, שבקואורדינטות כדוריות ניתנת לכתיבה כך: כאשר \vec{r} וקטור ההעתק, r=|\vec{r}| הגודל שלו, t הזמן ו-v מהירות הפאזה.
הפתרון היסודי של המשוואה הוא: כאשר A קבוע, i היחידה המדומה, \omega התדירות הזוויתית של הפתרון ו-k נקרא מספר הגל והוא מקיים:. בכל רגע נתון, חזית הגל - המשטח שווה המופע שעל פניו קבוע, הוא המקום הגאומטרי בעל r קבוע - שפת כדור. המשטחים שווי המופע נעים בזמן במהירות קבועהv ובכיוון הרדיאלי. ערך הגל, הבוקע מראשית הצירים, הולך וקטן ככל שמתרחקים מהראשית.
מאחר שמשוואת הגלים היא הומוגנית, גם צירוף ליניארי של פתרונות בעלי תדירויות זוויתיות שונות ומשרעת שתלויה בתדירות הזוויתית הוא פתרון. הפתרון הפשוט ביותר הוא גל סינוסי כדורי המתואר על ידי: גל כזה יכול לתאר מקור אור מונוכרומטי נקודתי, אנטנה קטנה המשדרת בתדירות קבועה או רמקול קטן המשדר גל קול בגובה קבוע. גלים כאלה בוקעים מאזור קטן במרחב, מתפזרים לכל הכיוונים במידה שווה ועוצמתם קטנה ככל שמתרחקים מהמקור.
פתרון נוסף למשוואה הוא גל כדורי המתכנס לנקודה, המתואר על ידי: דוגמה לגל כזה הוא גל מישורי הפוגע בעדשה מרכזת וכתוצאה מכך מתכנס למוקד העדשה.
פתרון נפוץ למשוואת הגלים של גל כדורי הוא פונקציית בסל
הנס שארף
הנס-יואכים גוטלוב שארף (בגרמנית: Hanns-Joachim Gottlob Scharff; 16 בדצמבר 1907 – 10 בספטמבר 1992) היה מתשאל גרמני, ששירת בלופטוואפה במהלך מלחמת העולם השנייה, ונחשב למתשאל הטוב ביותר בגרמניה הנאצית.
בשנים שלאחר המלחמה פעל שארף כאמן ויצר פסיפסים, ולימד מרצון את שיטות החקירה שלו בצבא ארצות הברית.
ביוגרפיה
שארף נולד ב-16 בדצמבר 1907 בראסטנבורג, פרוסיה המזרחית (לימים קנטרן, פולין) להנס הרמן שארף ואלזה שארף, והיה השני מתוך שלושה בנים. אביו של שארף, קצין מעוטר בצבא פרוסיה בעת מלחמת העולם הראשונה, נפטר ב-1917 בוויסבאדן עקב פציעותיו ביולי 1916 במהלך המלחמה בצרפת.
בקיץ 1939 ביקר שארף בעיירה גרייץ, ונתקע בגרמניה עקב פרוץ מלחמת העולם השנייה. הוא מצא עבודה בברלין והתגורר שם עם אשתו ושלושת ילדיו, אך גויס לוורמאכט בתור פאנצרגרנדיר והוכשר במשך חודשיים בפוטסדאם. הוא היה אמור להישלח לחזית המזרחית, אך אשתו, שלא רצתה לאבד אותו, שכנעה את הקצינים לגייס אותו כחוקר עקב שליטתו בשפה האנגלית. הוא נלקח מיחידתו אל פלוגה VII בוויסבאדן, שם שימש כמתורגמן מאנגלית לגרמנית.
באביב 1943, לאחר פגישה מוצלחת עם מפקדו, הוחלט להעביר את שארף לאובראורסל, שבה שכנה מחלקת החקירות של הלופטוואפה. הוא גם הועלה בדרגה לדרגת האופט גפריטר. שארף מונה לעוזר של שני חוקרים, וילנד ושרודר, האחראים על חקירת טייסים אמריקאים מחילות האוויר של צבא ארצות הברית.
בעקבות תאונת מטוס שבה נהרג שרודר והטייס ווילנד נפצע קשות, קודם שארף לתפקיד קצין החקירות האחראי על טייסים אמריקאים מצבא ארצות הברית. בין הטייסים שחקר שארף נמצא פרנסיס "גאבי" גברסקי, אלוף הפלות אמריקאי במהלך מלחמת העולם השנייה ומלחמת קוריאה.
בשנת 1948 הגיע שארף לארצות הברית לראשונה, כדי להעיד במשפט נגד חייל אמריקאי שערק אל הנאצים ב-1944, ונחקר על ידו. בעודו שוהה בארצות הברית, הרצה שארף בפני בכירי חיל האוויר של ארצות הברית ולימד אותם את שיטות החקירה שלו.
שארף החליט להשתקע בארצות הברית, והחל לעבוד ביצירת פסיפסים ומכירת רהיטים מעוטרים בפסיפס. עסקיו של שארף הצליחו, והוא הרחיב את תחומי המכירה ועבר ללוס אנג'לס. העסק החדש שלו בלוס אנג'לס, שנקרא "הנס שארף עיצובים", הצליח מאוד ורומם את שמו של שארף.
ב-1971 הזמין שארף את אשתו של בנו, מוניקה, ללמוד לעבוד בפסיפס במסגרת תוכנית הרחבת החברה שלו. שניהם יחד יצרו את חמשת פסיפסי הענק בטירת סינדרלה בדיסני וורלד, הפסיפס המספר את סיפורה של סינדרלה.
בין עבודותיו נמצאות רצפת הפסיפס של בית ממשלת קליפורניה, רצפת הפסיפס בכניסה לאפקוט, פסיפס קיר חיצוני במכללת דיקסי ביוטה, נשר הפסיפס באוניברסיטת דרום קליפורניה וכמות גדולה של בתים פרטיים, מלונות, בתי ספר, אוניברסיטאות, מרכזי קניות וכנסיות ברחבי העולם.
בשנות ה-80 הפך שארף את מוניקה לשותפה עסקית שלו, ושינה את שם החברה ל"שארף ושארף". השותפות נשארה פעילה עד מותו של הנס שארף ב-1992, ולאחר מותו המשיכה מוניקה לנהל את החברה. כיום החברה עדיין פעילה בניהולה של מוניקה.
שארף נפטר ב-10 בספטמבר 1992 בביתו שבקרן, קליפורניה.
מצפור אסף סיבוני
מצפור אסף סיבוני הוא אתר הנצחה ונקודת תצפית לזכרו של סמ"ר אסף סיבוני, לוחם בחטיבת הנח"ל, אשר נהרג באסון המסוקים ב-4 בפברואר 1997. אתר ההנצחה הוא מצפור הממוקם ממערב למאגר ניר-עם, סמוך לקיבוץ ניר-עם, הקיבוץ בו אסף גדל.
האתר
האתר הוקם על ידי משפחת סיבוני בעזרת קרן קיימת לישראל ומיקומו משקף את נוף ילדותו של אסף. הכניסה לאתר היא דרך שביל גישה שבתחילתו ממוקמת אבן זיכרון המובילה לפסל פוני סביבתי של כעשרים פעמוני רוח (כמספר שנות חייו של אסף), אשר משמיעים צלילים כשהרוח נושבת ומנגינתם מתפשטת בראש הגבעה. באתר ישנה סככה עם ספסלים מעץ המשקיפה על רצועת עזה ומאגר המים ומיועדת למנוחת מטיילים. מרחב האנדרטה אשר חשוף לתצפית של 360 מעלות, מעניק את אחת התצפיות הברורות ביותר על רצועת עזה, במיוחד על ג'באליה שנמצאת ממול ועל העיר עזה שממערב לה. בנוסף, ניתן לראות מהתצפית את הערים: אשקלון, שדרות וקיבוצי העוטף של המועצה האזורית שער הנגב, כאשר האנדרטה ממוקמת במרכז ובדיוק על קו התפר בין ישראל לעזה.
הכיתוב על לוח הזיכרון
באתר ניצבים שני לוחות זיכרון משיש שחור: האחד בתחילת השביל הקצר היוצא מהכניסה לאנדרטה, שהיא שער צר בין עמודים. השני ליד פסל פעמוני הרוח. על הלוחות חרותים בלבן כיתובי הנצחה.
בראיונות לתקשורת ציינה אמו של אסף כי לקח לה שלוש שנים לנסח את הכיתובים באנדרטה המאפשרים להכיר את אסף. לדבריה, התצפית על רצועה עזה למול יישובי העוטף, הספסלים שמשקיפים על שטח המרעה של אסף מילדות ועד החופשה האחרונה מלבנון והשקט מסביב, כל אלה נושאים את מותו של אסף.
עוד על האנדרטה
בשנת 2019, נפגע המצפור עקב שריפה שפרצה בעקבות בלון תבערה שנשלח מרצועת עזה. באוגוסט של אותה השנה, שוקם המצפור על ידי קבוצת מתנדבים, משפחה, חברים וחיילי היחידה לאורך השנים.
פסל פעמוני הרוח
פסל פעמוני הרוח נוצר כפרויקט של בית היצירה "פעמוני ירושלים" שנוסד על ידי האמן עופר רובין, שאף בנה את הפסל הסביבתי בשנת 2006. היצירה נבנתה כפסל סביבתי המהווה מיצג של כעשרים פעמוני רוח העשויים מעץ, אלומיניום וכבלי פלדה. כל פעמון מייצג שנה בחייו של אסף.
Always Be My Baby
Always Be My Baby (בעברית: תמיד תהיה המותק שלי) הוא סינגל של הזמרת מריה קארי אשר יצא ב-9 במרץ 1996 מתוך האלבום החמישי שלה, Daydream, כסינגל השלישי בארצות הברית, וכסינגל הרביעי בשאר העולם.
השיר הגיע למקום הראשון במצעד הבילבורד הוט 100.
רקע וכתיבה
השיר נכתב על ידי קארי עצמה, ג'רמיין דופרי ומנואל סיל. השיר הוא שיר מי-טמפו אשר מבחינה לירית קארי שרה לבן זוגה לשעבר שהיא תמיד תאהב אותו והוא תמיד יהיה חלק ממנה אף על פי שהם כבר לא ביחד. השיר זכה לביקורות חיוביות.
הצלחה
השיר זכה להצלחה גדולה בעולם כאשר הגיע למקום הראשון בארצות הברית (שם נשאר שבועיים) ובקנדה, למקום ה-19 במצעד האירופאי הכללי, למקום ה-17 באוסטרליה ולמקום ה-5 בניו זילנד. בארצות הברית זה היה השיר ה-11 של קארי שהגיעה למקום הראשון ובכך היא השוותה את עצמה עם ויטני יוסטון ומדונה ובכך השלושה הפכו לנשים עם הכי הרבה שירים שהגיעו למקום הראשון במצעד.
בקנדה זה היה השיר השמיני של הזמרת שהגיע למקום הראשון.
וידאו קליפ
הקליפ לשיר צולם באתר מחנאות בצפון ניו יורק של הקרן The Fresh Air Fund אשר מעניקה חופשות קיץ לילדים מעוטי יכולת. הקליפ צולם במחנה שקרוי על שמה של קארי עצמה כאות הוקרה על תרומה הנדיבה לילדי הקרן. בקליפ נראים שני ילדים (בן ובת) מתגנבים בלילה ומבלים יחד.
מריה הופיעה עם השיר בסיבוב ההופעות לקידום האלבום בהמשך גם בסיבובי הופעות רבים אחרים שלה. בנוסף היא גם כללה אותו באלבומי האוסף שלה:, Greatest Hits ,The Ballads ו-.
לנגור הכיפה
לנגור הכיפה (שם מדעי: Trachypithecus pileatus) הוא מין של קוף מהסוג לוטונג החי בתת-היבשת ההודית באזורים לחים. הוא מצוי בסכנת הכחדה עקב פגיעה בבתי גידולו המיוערים.
לנגור זה מגיע לאורך 49 עד 71 סנטימטרים, עם זנב מתפתל באורך 83 עד 100 סנטימטרים. הקוף בעל בעל פרווה ארוכה בצבע אפור-שמנת עם חזה כתום ופנים כהות. סביב הלחיים ישנו "זקן לחיים" לבן והקצה העליון של הראש שחור, מה שנתן לו את שמו. קוף זה הוא בעיקר אוכל-צמחים עם תזונה צמחונית הכוללת בעיקר ניצני עלים ופרחים, זרדים ופירות.
הלנגורים הם פעילי יום החיים בקבוצות קטנות של 2 עד 14 פרטים ביער ובראשם עומד זכר דומיננטי.
לרוב הם חיים ביערות גשם, אך זה תלוי באוכלוסייה. הם חיים במדינות: הודו, בנגלדש, בהוטן ומיאנמר.
שיתופתא
שִׁיתּוּפְתָּא היא מערכת אינטרנטית לכתיבה ושמירה של הערות וחידושים על סדר הדף שהציגה לראשונה את טקסט התלמוד הבבלי מעוצב בצורת הדף ומאפשרת ללמדנים להציג את חידושיהם על צידי הדף. לצד המערכת מנגיש האתר חלק גדול מהספרייה הדיגיטלית של 'ספריא' באמצעות ממשק תכנות יישומים (API), כך מקבל הלומד מעטפת מושלמת לצרכיו בהכנת 'חידושי תורה' והפירושים של משתמשי האתר.
האתר מעוצב באופן הממיר את צורכי הלומד הממוצע לעולם הדיגיטלי: גמרא מבוארת דיגיטלית המעוצבת בצורת הדף משמשת כתחליף לגמרא המודפסת, המאגר התורני והאינטראקטיבי ממיר את ארון הספרים, ומדור חידושי הגולשים מחליף את כתיבת הערות בשולי גיליונות הספרים ומחברות חידושים, המאגר מכיל מבחר של כ-1,000 ספרי יסוד מתוך המאגר המורחב של 'ספריא' (בניכוי ספרים שנתפסים כבעייתיים במגזר החרדי כמו למשל ספרי שד"ל).
מטרתו של האתר היא לשמש במה לפרסום חידושים והערות על הספרות התורנית של כותבים ומחדשים בני זמננו. האתר מקיים תחרויות לכתיבת חידושי תורה על מנת לעודד את לומדי התורה לכתוב חידושי תורה על שולי דף הש"ס בצורת הדף.
האתר הוקם ב-2020 על ידי הרב יוסף קמינר לעילוי נשמת בתו שנהרגה בתאונת דרכים, ונכון למאי 2023 רשומים בו למעלה מ-3,200 משתמשים.
הד אוף דייוויד
הד אוף דייוויד (באנגלית: Head of David) היא להקת הבי מטאל בריטית שנוסדה בשנת 1986 על ידי הסולן סטפן ר. בורוס וחבר להקת נפלם דת' לשעבר ג'סטין ברודריק (שניגן מאוחר יותר בגאדפלש וג'יסו). הלהקה ניגנה סגנונות רבים כגון אינדסטריאל מטאל, גריינדקור ונויז רוק. ההרכב המקורי של הלהקה (בורוס, יורנובסקי, קוקהרן ושארפ) התאחד מחדש בשנת 2009.
עיצור ענבלי, חוכך, קולי
עיצור ענבלי חוכך קולי הוא צליל עיצורי הנפוץ בשפות מדוברות רבות. סימן ה-IPA לעיצור הוא R לטינית גדולה מהופכת /ʁ/, ובמערכת X-SAMPA הוא נכתב כ-R. העיצור נפוץ בעברית מודרנית ומיוצג על ידי האות ר.
Kaleidoscope EP
Kaleidoscope (בעברית: קָלֵידוֹסקוֹפּ) הוא מיני-אלבום רוק אלטרנטיבי של להקת הרוק הבריטית קולדפליי.
האלבום כולל 5 שירים שמהווים קטע נלווה לשני אלבומיהם הקודמים של הלהקה, Ghost Stories ו-A Head Full of Dreams. זהו המיני-אלבום העשירי של הלהקה, והוא יצא לאור בחברת התקליטים "פרלופון" בהפקתו של ריק סימפסון. שירי האלבום הוקלטו בין השנים 2014 ל-2017, וב-14 ביולי 2017 יצא במהדורה דיגיטלית וב-4 באוגוסט יצא במהדורה פיזית.
Loud Tour Live at the O2
Loud Tour Live at the O2 הוא אלבום די וי די של הזמרת ריהאנה אשר מתעד את הופעתה את הזמרת בהיכל ה-O2 בלונדון במסגרת סיבוב ההופעות שלה "Loud Tour". ה-DVD יצא ב-13 בדצמבר 2012 על ידי SRP ודאף ג'אם. ההופעה בוימה על ידי ניק וויקהאם והופק על ידי סיארה פארדו ואמר פאטן. ה-DVD מכיל קטעים אשר משלבים את 3 ההופעות האחרונות של הזמרת בסיבוב ההופעות אשר נערכו בלונדון ביחד עם מספר קטעים מאחוריי הקלעים.
ה-DVD פתח בעשירייה הפותחת של מצעד אלבומי ה-DVD הבין לאומיים. בצרפת ובבלגיה (ולוניה) ה-DVD זכה להצלחה במיוחד כאשר שם הוא הגיע למקום ה-2 במצעד אלבומי ה-DVD הרשמיים. גם בברזיל ה-DVD זכה להצלחה כאשר הגיע למעמד זהב. בארצות הברית הגיע למקום ה-11.
רקע והוצאה
בנובמבר 2010 ריהאנה שחררה את אלבומה החמישי Loud. כ-7 חודשים לאחר מכן יצאה לסיבוב ההופעות לקידומו Loud Tour ובדצמבר 2011 צילמה את הופעותיה האחרונות בלונדון מהם אחר כך יצרה את DVD זה אשר שוחרר כשנה לאחר מכן.
בחשבון הטוויטר הרשמי שלה ריהאנה הכריזה כי היא הולכת לצלם את שלוש הופעותיה האחרונות בלונדון מהם אחר כך תיצור DVD. ב-6 בדצמבר 2012 שחררה לחשבון היוטיוב שלה את הפרסומת הרשמית לאלבום.
מיקומי שיא
כל מצעדי האלבומים שלהלן, הם מצעדי אלבומי וידאו בלבד.
הנסיך-צפרדע (סרט)
הנסיך-צפרדע (באנגלית: The Frog Prince) הוא סרט מוזיקלי משנת 1986, המבוסס על מעשייה בעלת אותו שם של האחים גרים. הסרט צולם בתל אביב והוא הראשון בסדרת סרטים המבוססות על מעשיות ואגדות ילדים של קנון גרופ.
עלילה
הנסיכה זורה מתגלגלת ומתהפכת במיטתה וקמה מהשינה. כאשר היא שומעת צלילים של חצוצרות מלכותיות המבשרות על הודעה חשובה היא שרה על יום המזל שלה כשהיא מתלבשת ומחזיקה בכדור הזהב המוזהב שלה, היא עוברת במסדרונות הטירה ושם שניים מעובדי הטירה נוזפים בה על כך שהיא לא מתנהגת כמו נסיכה.
לאחר שזורה מפילה את הכדור שלה במי המזרקה יוצאת מן המים צפרדע בגודל אנושי בשם ריביט, היא מבטיחה להיות חברה שלו ולקחת אותו לארמון בתמורה לכך שיוציא לה את הכדור מן המים.
ריביט מלמד את זורה לרקוד וכיצד לנהוג כנסיכה, כאשר זורה מחפשת את ריביט ביער היא מנשקת אותו וכך הוא מתגלה כנסיך אמיתי.
דוד חזן
הרב דוד חזן (?-1748) היה רב ומקובל באזמיר ובירושלים. מחבר ספר חוזה דוד.
ביוגרפיה
נסע לאמסטרדם, שם התארח אצל הגביר שלמה ארדיטי שסיפק לו את כל מחסורו בעודו עורך את ספרו חוזה דוד, אותו כתב בבית גיסו הרב מאיר אבן גבאי, שם היה הרב דוד לומד בכל לילה, עד שעלה הרב מאיר לצפת. בשנת תפ"ה נסע לערי אשכנז, וביניהם המבורג, ווינה. בבואו לוינה נאסר בערב חג הפסח עקב טעות בזיהוי עם אדם אחר בשם דוד, שחשדו אותו כמרגל. עקב חוליו, ובהתערבות הקהילה היהודית, ציווה הרופא לשחררו אל בית החולים היהודי, שם שהה עד חג שבועות, תקופת הזמן בה נוהגים ללמוד פרקי אבות. במהלך שהותו בבית החולים, ביקש מפרנסי העיר לשלוח לו ספר מדרש שמואל וספר עין יעקב, וכך כתב את ספר דוד במצודה על מסכת אבות.
בשנת תפ"ט הקים בית דפוס יחד עם הרב יונה אשכנזי, שם הודפס בין היתר גם ספרו של הרב מאיר ביקייאם, גולל אור. בנו יהודה המשיך אותו בעבודה בבית הדפוס.
בסביבות שנת תצ"ט עלה לארץ ישראל והתיישב בירושלים, שם חיבר את ספריו 'אגן הסהר' ו'קהלת בן דוד'.
נפטר בשנת תק"ח ונקבר בירושלים.
בנו היה רבי חיים חזן (השני), אביו של הרב רפאל יוסף חזן (מחבר ספר חקרי לב).
חיבוריו
כוונת המחבר הייתה להדפיס שלושת הספרים האחרונים יחד, אך יצאו כספרים נפרדים לאחר מותו.
כתב חיבור על ספר בראשית, אך הוא אבד.
מאיון
מאיון (Mayon) הוא הר געש בדרום-מזרח האי לוזון שבפיליפינים. גובהו 2,463 מ' מעל פני הים, והוא הר הגעש הפעיל ביותר בפיליפינים - ב-400 השנים האחרונות נרשמו 48 התפרצויות משמעותיות שלו, האחרונה שבהם ב-2008.
הר הגעש ממוקם כמה עשרות קילומטרים מערבית לתעלת הפיליפינים, המהווה גבול בין שני לוחות טקטוניים, הלוח הפיליפיני והלוח האירואסייתי. באזור זה, שבו הלוח הפיליפיני הוא אוקייני בעוד הלוח האירואסייתי הוא יבשתי, מדובר בסגירת אוקיינוס - יבשה, והלוח הפיליפיני שוקע מתחת ללוח האירואסייתי. סלעי המשקע הימיים מותכים במפגש עם הסלעים היבשתיים והופכים למאגמה, שמתפרצת במספר נקודות. אחת הנקודות היא הר הגעש מאיון.
גובהו של הר הגעש 2,463 מ' צורתו סימטרית למדי, והוא בולט על רקע האזור המישורי בו הוא נמצא. ההר ממוקם כ-70 ק"מ צפונית-מערבית להר הגעש בולוסן.
בסמוך להר נמצא הר געש נוסף, הר מאסאראגה.
התפרצויות
מאז 1616 נרשמו 48 התפרצויות משמעותיות של הר הגעש. בהתפרצות שאירעה ב-1 בפברואר 1814, פלט ההר טפרה שכיסתה לגמרי את העיירה קגסאווה, ורק מגדל הכנסייה שלה נותר בולט מעל פני השטח. כ-2,200 בני אדם מצאו את מותם בהתפרצות זו. ב-23 ביוני 1897 החלה התפרצות שנמשכה שבוע, במהלכה כוסה הכפר בקקאי בלבה בעומק של כ-15 מ'. עננים סמיכים של אפר געשי נישאו למרחק של כ-160 ק"מ, וכ-400 בני אדם נספו. ב-1984 פונו מבתיהם 73 אלף בני אדם, וכתוצאה מכך לא נרשמו אבדות בנפש במהלך ההתפרצות. ב-1993 גרמו זרמים פירוקלסטיים למותם של 77 בני אדם. באוגוסט 2006 שוב פונו מבתיהם עשרות אלפי בני אדם במהלך התפרצות הר הגעש. ב-30 בנובמבר אותה שנה יצרה הסופה הטרופית דוריאן מפולות בוץ באפר הגעשי שהצטבר במורדות ההר בהתפרצות של אוגוסט. למעלה מ-1,200 בני אדם מצאו אתם מותם במפולות הבוץ. ב-7 במאי 2013 התפרץ ההר, וחמישה מטפסי הרים שהיו עליו באותה עת נהרגו. ב-12 ביוני 2023 החל ההר לפלוט לבה ו-13,000 תושבים פונו מסביבות ההר.
בית הספר למנהל עסקים לאודר
בית הספר למנהל עסקים ע"ש רון לאודר (באנגלית: Lauder Business School) היא אוניברסיטה למנהל עסקים אשר יושבת בווינה, אוסטריה.
היא נוסדה בשנת 2003 בסיוע כספי של רונלד לאודר (יזם, שגריר ארצות הברית לשעבר באוסטריה, נשיא הקונגרס היהודי העולמי והיו"ר ונשיא קרן רונלד לאודר) במטרה להכשיר אנשי מקצוע ומנהיגים מובילים לתחומי העסקים והכלכלה, שיתמחו בשיווק וניהול ברמה הבינלאומית.
שפת הלימוד במוסד היא אנגלית.
האוניברסיטה מציעה גם השתתפות בתוכנית לימודי יהדות המספקת לסטודנטים מלגת מגורים מלאה - מלגת לאודר.
האוניברסיטה עצמה היא אקדמית בלבד ואין כל השפעה של הדת על תוכנית הלימודים, אולם היא מותאמת לצורכי סטודנטים יהודים, היא לא מקיימת שיעורים בשבתות וחגים היהודיים (וגם לא בחגים הרשמיים באוסטריה) ומציעה קפיטריה כשרה.
קמפוס
קמפוס הלימודים ממוקם במה שהיה ארמון החורף של הקיסרית מריה תרזה בתקופת הנסיכות, והועמד לרשות לאוניברסיטה על ידי ממשלת אוסטריה. הקמפוס נמצא ברובע ה-19 היוקרתי של וינה.
מייסדי האוניברסיטה בחרו להקים אותה בווינה, מאחר שהעיר נחשבת מרכז עסקים עולמי וצומת המשלבת עסקים ויוזמות מאירופה וארצות הברית. כמו כן בווינה קיימת קהילה יהודית גדולה ותומכת, אשר נותנת תחושה של בית לישראלים וליהודי התפוצות המגיעים אליה. בשבתות וחגי ישראל מתאפשרת בקמפוס למעוניינים חוויה ייחודית עם דגש על ערכים יהודיים. מיקומה המרכזי של העיר מאפשר לסטודנטים מכל העולם, ובעיקר מישראל ואירופה, ללמוד ביחד.
בנוסף, האוניברסיטה מאפשרת גישה נוחה למורשת העתיקה והעשירה שמציעה ווינה ופרבריה. בסביבתה נמצאים גם פארקים, מוסדות תרבות ואמנות, ועזרים ספורטיביים כגון בריכות שחייה, מגרשי כדורגל, מגרשי טניס ועוד.
תוכניות לימודים
תואר ראשון:
האוניברסיטה מציעה קורסים בשפות נוספות מלבד אנגלית, ביניהם: גרמנית, עברית, סינית, רוסית וספרדית. הסטודנטים צריכים לבחור לפחות שפה אחת על מנת לפתח יכולות בין-תרבותיות.
סוכנות החקירות הפדרלית (פקיסטן)
סוכנות החקירות הפדרלית של פקיסטן (באורדו: وفاقی ادارۂ تحقیقات; באנגלית: Federal Intelligence Agency) היא ארגון לביטחון פנים וחקירות בפקיסטן האחראית גם למודיעין פנימי. מטה הארגון נמצא ב-G9/4, באיסלאמבאד הבירה. תוארו של ראש הארגון הוא מנכ"ל סוכנות החקירות הפדרלית. הארגון הוקם ב-1975 כיורש מוסד המשטרה המיוחד של פקיסטן שהוקם ב-1948.
ב-2005, בעקבות עליית רמת הטרור במדינה, הוקמה במסגרת הסוכנות "קבוצת החקירות המיוחדת" שהיא יחידת עילית ללוחמה בטרור, למרות הצלחות יחסיות במלחמה נגד ארגון הטליבאן בגבול עם אפגניסטן, סוכנים רבים מקרב הארגון הואשמו במעורבות בסחר בבני אדם ורבים מהם פוטרו מהארגון. בשנת 2006 הארגון חתם על הסכם לשיתוף פעולה עם הארגון המקביל ההודי, לשכת החקירות המרכזית של הודו. בשנת 2008 סניף הסוכנות בלאהור נפגע קשה במהלך פיגוע ונטען שבבניין שהו גם סוכני ביון אמריקניים.
מכללת המלחמה של הצי
מכללת המלחמה של הצי (באנגלית: Naval War College) היא המכללה לפיקוד ומטה של צי ארצות הברית.
המכללה נוסדה ב-1884 והכשירה לאורך שנות קיומה מעל 24,000 קצינים. כל מחזור כולל כ-600 קצינים מהצי, מזרועות נוספות של הכוחות המזוינים של ארצות הברית, מסוכנויות פדרליות ומצבאות זרים, בנוסף עוד כ-1,000 סטודנטים בתוכניות לימודים מרחוק. הלימודים לשוהים במכללה נמשכים כ-10 חודשים בשלושה סמסטרים. המכללה מעניקה תואר שני בלימודי הגנה ואסטרטגיה או תואר בלימודי ביטחון לאומי ואסטרטגיה. כמו כן מועברים במכללה קורסי הכשרה קצרים לקציני מילואים. היא אחת מתשע עשרה האקדמיות הפדרליות של ארצות הברית.
המכללה מורכבת משש יחידות אקדמיות:
תמי פרידמן בן שלום
תמי פרידמן בן שלום (נולדה בשנת 1956) היא מנהלת בית ספר יסודי ואשת חינוך ישראלית. ממקימי הקיבוץ העירוני הראשון בישראל, "ראשית", ומייסדת מערך החינוך של "ראשית" בשכונת קריית מנחם ועיר גנים בירושלים.
מערך החינוך אותו הקימה ומנהלת פרידמן בן שלום כולל בית ספר יסודי המונה למעלה מ-650 תלמידים, 13 גני ילדים, אולפני עולים, תנועת נוער שכונתית ומועדוניות נוער.
פרידמן בן שלום היא זוכת פרס יקירת ירושלים לשנת תשפ"ג.
חייה האישיים
פרידמן בן שלום גדלה בקיבוץ סעד לחנן והדסה גולן. חנן חקלאי ומזכיר קיבוץ, והדסה, גננת ואשת חינוך. היא נכדתו של רבי יצחק הלפרין (מצאצאי רבי חיים מוולוז'ין) שייסד ישיבות וכוללים הדוגלים בשילוב תורה ועבודה, כדוגמת ישיבת היישוב החדש בתל אביב.
במהלך לימודיה בתיכון, ערכה מחקר שהתמקד בתופעת פדיון ילדים יהודיים שאומצו בתקופת השואה על-ידי נוצרים ותיאר מקרוב את סיפור הצלתם. היותו של המחקר פורץ דרך, הביא לפרסומו כספר ולזכייה בפרסים.
את שירותה הצבאי מילאה כמורה חיילת במושב זמרת, ובתומו, המשיכה לשנת שירות נוספת בקיבוץ ראש צורים.
בשנת 1977 נישאה לירמיהו פרידמן בן-שלום (בנו של ישראל פרידמן בן-שלום), אף הוא בן למשפחה מרכזית בקיבוץ סעד, נצר לאדמו"רי רוז'ין וויז'ניץ.
לתמי וירמיהו 11 ילדים.
הקמת קיבוץ ראשית
בשנת 1979 הקימה פרידמן בן שלום, יחד עם ירמיהו בעלה וצעירים נוספים שהגיעו מכלל חלקי החברה הישראלית, את קיבוץ ראשית בשכונת הבוכרים בירושלים. קיבוץ ראשית היה לקיבוץ העירוני הראשון מסוגו שהוקם בישראל.
האידיאל החברתי שעמד בבסיס הקמת הקיבוץ נולד כלקח של מקימיו לאחר מלחמת יום הכיפורים, לפיו צו השעה הוא יצירה של לכידות חברתית בין הקהילות, הזרמים והתנועות השונות בחברה הישראלית.
קיבוץ ראשית בשכונת הבוכרים (1979 – 1990)
במהלך השנים שבין 1979 ועד 1990 התבסס הקיבוץ בשכונת הבוכרים בירושלים. פעילות הקיבוץ התמקדה בשלושה תחומים מרכזיים: פעילות עם נוער בסיכון, הקמת גרעינים לשירות משמעותי בצה"ל.
בולשוי (סרט)
בולשוי (ברוסית: Большой) הוא סרט דרמה רוסי בבימויו של ואלרי טודורובסקי, המספר את סיפורה של רקדנית בלט מעיר פרובינציאלית המנסה את מזלה על בימת תיאטרון בולשוי במוסקבה.
תמי פרידמן בן שלום
קיבוץ ראשית בשכונת הבוכרים (1979 – 1990)
לפרנסתם, עסקו חברי הקיבוץ בעבודת כפיים בתחומי החקלאות, ניקיון ובניין הארץ. באמצעות קבוצות עבודה, שהקימו צרפו אליהם אנשי הקיבוץ אנשים מאוכלוסיות מגוונות ובכך תרמו לשילובם במעגל העבודה תוך מתן דוגמה אישית.
קיבוץ ראשית בשכונת קריית מנחם (1990 – היום)
בשנת 1990 העתיק הקיבוץ את מושבו למתחם הנורית בשכונת קריית מנחם בירושלים. מתחם הנורית נבנה בתצורה של 10 בניינים (בלוקים) בני שמונה קומות וללא מעלית במטרה לקלוט אליו מפוני מעברה משנות ה-70. מתחם הנורית כפי שמשתקף במכתבו של ראש עיריית ירושלים, טדי קולק, היה מוזנח ובשכונה כולה ניכרה מצוקה חברתית ופיזית קשה.
בולשוי (סרט)
בכורת הסרט ברוסיה התקיימה ב-11 במאי 2017. הסרט שודר בטלוויזיה ב-9 במרץ 2018 על בערוץ הטלוויזיה "רוסיה-1"
תמי פרידמן בן שלום
קיבוץ ראשית בשכונת קריית מנחם (1990 – היום)
עם הגעתם לשכונה פעלה פרידמן בן שלום, יחד עם שאר חברי הקיבוץ, ליצור תשתית פיזית ראויה למגורים עבור כל תושבי המתחם. פעילותם כללה ניקיון ותחזוקה יומיומית של המתחם, שדרוג המרחבים המשותפים באמצעות הקמת גינות נוי, שתילת עצי פרי ודשא, שיפוץ הדירות והבניינים תוך החלפת תשתיות הביוב והמים, בניית מעבר רציף המחבר בין תושבי המתחם, תוך פריצת מעברים חסומים וסלילת שבילים המחברים בין תושבי המתחם.
בולשוי (סרט)
עלילה
יוליה אולשנסקאיה היא רקדנית מוכשרת מעיירת כורים פרובינציאלית. יום אחד היא רוקדת ברחוב להנאתה ומבחין בה אמן הבלט הנודע פוטוצקי, שמשוכנע שמצפה לה עתיד מזהיר בעולם הבלט ועל במת הבלט הגדולה במדינה.
תמי פרידמן בן שלום
הקמת מערך החינוך "ראשית"
בתחילת שנות האלפיים הקים הקיבוץ את מערך החינוך "ראשית" הכולל 13 גני עירייה ובית ספר יסודי המונה מעל 1,000 ילדים. מערך החינוך שם דגש על חינוך ערכי ומשותף מגיל צעיר לערכים, התרבות והמסורת של עדות ישראל השונות.
בולשוי (סרט)
עלילה
אך כדי להפוך לבלרינה אמיתית עליה ללמוד בבית הספר לבלט, המנוהל על ידי גלינה בלצקאיה הקשוחה. עם הזמן היא תגלה שאין זה פשוט להיות בלרינה וכי עליה לעבור הכשרה ארוכה ומפרכת בדרך לתהילה בעולם ריקודי הבלט.
תמי פרידמן בן שלום
הקמה וניהול של בית הספר היסודי ראשית (ירושלים)
בית הספר ראשית עוסק בטיפוח השורשים וחיבור למקורות, רוחנית ופיזית.
בית הספר ראשית מקיים בתוך מערכת השעות שיעורי "שירה עברית", במסגרתם לומדים הילדים על פיוטים ושירי ארץ ישראל ואודות מחבריהם. כאירוע שיא מקיים בית הספר מדי שנה, ערב ניגונים ופיוטים בו מופיעים תלמידי הכיתות מול הוריהם ומבצעים ניגון או פיוט שאותו למדו מאחד ההורים. בשנת 2006 הצטרף בית הספר ראשית לרשת אמי"ת.
המפעל החינוכי שהוקם על-ידי מתפרס גם מעבר לשעות ולמסגרות הפורמלית, וכולל מועדונית לילדים המופעלת על ידי עמותת נגבה, בשיתוף עם הרווחה ומערכת חינוך משלימה לילדים ונוער.
בשנת 2022 נבחר בית הספר ראשית על-ידי עיריית ירושלים להיות אחד ממוסדות החינוך שאירחו משלחות חינוכיות מטעם ארגון ה-OECD במסגרת כנס בינלאומי לחינוך שמתכנס כל שנה באחת ממדינות ה-OECD, אשר התקיים בתאריכים 31/5-2/6 בירושלים ולאחר שנתיים בהן לא נערך כלל. בכנס שהתקיים בירושלים השתתפו 250 נציגים מה-OECD מ-48 מדינות. המשלחת מטעם ה-OECD שהתארחה בבית ספר ראשית (1/6/2022) נחשפה למרחבי הלימוד הייחודיים בבית הספר וקיימה מפגשים עם תלמידים ובוגרי בית הספר.
קליטת עולים
בן שלום יזמה את הקמתו של אולפן לעולים מרוסיה, שסייע בקליטת העולים ממדינות ברית המועצות לשעבר.
בבית הספר, החודש שבו חל חג הסיגד מצוין ונלמד כחודש העלייה. במסגרת זו כחודש לפני מועדו הרשמי של הסיגד מתקיימות הרצאות ומפגשים בלתי-אמצעיים עם יהודים שעלו מארצות שונות וכן מתקיים לימוד מעמיק של המסורת והמנהגים של יהודים מקהילות שונות. שיאו של חודש העלייה מצוין בחג הסיגד (כ"ט בחשוון) במסגרתו חוגג קיבוץ ראשית ומערך החינוך שלו את חג הסיגד בשכונת קריית מנחם ביחד עם מנהיגי הקהילה האתיופית וברוב עם.
קלואי מוריונדו
קלואי מוריונדו (באנגלית: Chloe Moriondo; נולדה ב-29 בספטמבר 2002) היא זמרת-יוצרת ויוטיוברית אמריקאית.
ביוגרפיה
מוריונדו נולדנ וגדלנ בדטרויט, מישיגן.
ביולי 2018 הוציאה את אלבום הבכורה שלה, Rabbit Hearted. בהוצאה עצמית. באפריל 2020 הוציאה את המיני אלבום הראשון שלה, Spirit Orb. באוגוסט 2020, מוריונדו הוחתמה ב-Fueled by Ramen והוציא את "I Want to Be with You".
במאי 2021 הוציאה את אלבומה השני, Blood Bunny עם הסינגלים "I Want to Be with You" ו"Girl on TV".
ביולי 2021 הוציאה את מיני אלבומה השני, blood bunny (acoustic).
באפריל 2022 הוציאה את מיני אלבומה השלישי, puppy luv.
בשנת 2023 נכללה ברשימה "21 מתחת ל-21" של בילבורד. נכון למאי 2023, היא צברה כ-200 מיליון השמעות בפלטפורמות הסטרימינג.
גראמן F-9 קוגאר
פיתוח
עם קבלת ידיעות על קיומו של המיג 15, הוציא הצי האמריקאי מכרז לייצורו של מטוס קרב בעל כנף משוכה לאחור. גראמן קיבלה את החוזה, וביססה את מטוסה על הפאנת'ר. המטוס אמנם לא הגיע למהירות הקול, אך היה יכול להגיע למהירות של 0.875 מאך.
שירות מבצעי
המטוס נכנס לשירות מבצעי מלא רק באוגוסט 1953, ולכן לא זכה להשתתף במלחמת קוריאה. גם במלחמת ווייטנאם לא השתתף, מאחר שהוחלף בשנים 1958–1959 במטוסים יותר מתקדמים, דוגמת הקרוסיידר.
המטוס שירת תקופה קצרה במלאכים הכחולים, הצוות האווירובטי של הצי, אך הוחלף בידי ה-F-11.
יונת ניקובר
יונת ניקובר או יוֹנָה נִיקוֹבָּרִית (שם מדעי: Caloenas nicobarica) היא השריד האחרון מהסוג Caloenas שחי כיום, וקרובת משפחה של הדודו, שנכחד במחצית השנייה של המאה ה־17 ושל קרוב משפחתו סוליטר רודריג. יונת ניקובר היא יונה גדולה וצבעונית שחיה באיי ניקובר. היא מסוגלת לעבור מרחקים גדולים בתעופה מעל הים ומאי לאי.
לאחר הצלחה בריצוף ה-DNA של ציפור הדודו, הציע צוות המחקר מאוניברסיטת קליפורניה שאחראי לריצוף, להשתמש בשיבוט לצורך החזרה של ציפור הדודו, זאת תוך שימוש ביונת הניקובר, לה יש את ה-DNA הדומה ביותר לדודו.
הקליידוגרמה שיצרה בת' שפירו, פרופסור לאבולוציה ואקולוגיה באוניברסיטת קליפורניה בסנטה קרוז, בשיתוף פעולה עם עמיתים למחקר בשנת 2002, מצביעה על קשרי המשפחה הקרובים של יונת הכתר בתוך משפחת היוניים. קליידוגרמה דומה התפרסמה בשנת 2007. בקליידוגרמה זו התחלפו המיקומים בין יונת הכתר ויונת סמואה ונוספו בבסיסה יונת הפסיון (Otidiphaps nobilis) ויונת־קרקע דקת־מקור (Trugon terrestris).
סידני ברנר
סידני ברנר (באנגלית: Sydney Brenner; 13 בינואר 1927 – 5 באפריל 2019) היה ביולוג יהודי-דרום אפריקאי, שעבר לאנגליה בהמשך חייו. זכה בפרס נובל לפיזיולוגיה או לרפואה לשנת 2002 (יחד עם רוברט הורביץ וג'ון סלסטון).
קורות חיים
ברנר נולד ב-1927, בעיירה קטנה בדרום אפריקה, סמוך ליוהנסבורג, להורים יהודים שהיגרו למדינה זו ממזרח אירופה. אביו היגר אליה מליטא ב-1910, כדי לחמוק מגיוס לצבא הצאר. האב הגיע דווקא לדרום אפריקה, משום שאחיו הבכור כבר גר שם מזה כעשרים שנה, וכן משום שכספו לא הספיק לו להגיע לארצות הברית, שם גרה אחותו. אח נוסף של האב נשאר ברוסיה ומת עם משפחתו ברעב שלאחר תקופת המהפכה הבולשביקית שם. אמו של ברנר נולדה בדבינסק (כיום דאוגבפילס), ליד ריגה שבלטביה והיגרה לדרום אפריקה ב-1922. האב עבד ביוהנסבורג כסנדלר. לברנר אחות צעירה ממנו בשנתיים ואח צעיר בשבע שנים, והמשפחה כולה, יחד עם סבתו של ברנר, שש נפשות בסך הכל, גרה בשני החדרים האחוריים של הסנדלריה. האב היה אנאלפבית, אף שידע לדבר בחמש שפות שונות (יידיש, רוסית, אנגלית, אפריקנס וזולו), אולם ברנר למד קרוא וכתוב מעיתונים כבר מגיל ארבע.
אמו של ברנר הייתה יהודיה דתייה, בעוד אביו החשיב את עצמו כחילוני גמור.
ילדותו
ברנר קפץ שלוש כיתות בבית ספר יסודי וסיים בית ספר תיכון בדצמבר 1941, בגיל 15 בלבד. החל מגיל שבע הוא קורא וחובב ספרי מדע בדיוני; הוא מחזיק ברשותו אוסף גדול של ספרי מדע בדיוני, בהם חוברות ישנות רבות של "Amazing Stories" וכן של "Astounding Stories". הוא יכול היה להרשות לעצמו לקנות חוברות אלה הודות לדוד עשיר יחסית (אחי אמו), שמימן עבורו תחביב זה. בשנים שלאחר מכן, מיד לאחר שחגג בר מצווה, הוא מצא שיטה אחרת להשיג הכנסה מסוימת: כיהודי בוגר הוא היה משתתף, תמורת סכום זעום, בתור "עשירי למניין", הן בתפילות בית הכנסת ששכן בדרך לבית הספר ובו חסרו לעיתים קרובות יהודי בוגר אחד או שניים ל"מניין", והן בלוויות, שלעיתים היה בהן מיעוט של משתתפים.
רופא וחוקר
ברנר החל בניסויים כימיים וביוכימיים שונים עוד בהיותו בתיכון, במעבדה שהקים לעצמו במוסך. בגיל 15 הוענקה לו מלגה מטעם מועצת העיירה, בתור תלמיד מצטיין, ובעזרתה למד רפואה באוניברסיטת ויטווטרסראנד ביוהנסבורג, החל מאותו גיל. תוך כדי לימודי הרפואה, הוא גם למד וחקר בתחומים קרובים (ביוכימיה, גנטיקה ועוד), וגם עבד למחייתו כטכנאי במעבדה. שורת עיסוקים זו האריכה מאוד את לימודיו, כך שהוא סיים את בית הספר לרפואה רק כעבור תשע וחצי שנים, ביולי 1951, בגיל 24. עם זאת, במקביל הוא סיים גם תואר ראשון (.BSc) ושני (.MSc) במדעים. הוא החל לפרסם מאמרים מקצועיים, הן ברפואה והן בביולוגיה, כבר ב-1945, בגיל 18.
אוקספורד
באפריל 1953 זכה ברנר להיות בין הראשונים שראו את מודל מבנה ה-DNA של ג'יימס ווטסון ופרנסיס קריק, בקיימברידג', אנגליה, ולהתיידד עם צמד המדענים. כפי שהוא מספר, הדבר היווה נקודת מפנה עבורו, והוא החל להקדיש את חייו ליצירתו של מקצוע חדש - ביולוגיה מולקולרית, ולהבנת והסבר דרך פעילותה של ה-DNA, המולקולה המורכבת, נושאת התורשה. הדבר גם השתלב עם עבודתו של ברנר עצמו, על בקטריופאג'ים.
משפחת ברנר שבה לדרום אפריקה בדצמבר 1954, לאחר ששני בני הזוג קיבלו את הדוקטורט שלהם. ברנר קיבל מעבדת מחקר משלו במחלקה לפיזיולוגיה בבית הספר לרפואה, באוניברסיטת יוהנסבורג, אולם נשאר שם שנתיים בלבד.
קיימברידג'
במשך שנים רבות היה ברנר בעל טור קבוע בשם "Loose Ends" במגזין "Current Biology". ב-1997, אוסף הטורים הללו יצא לאור שוב, בתור ספר, שזכה להצלחה.
מחקריו
ברנר התמקד במחקריו בחקר ה-DNA, גנטיקה התפתחותית, חקר מותם המתוכנן גנטית של תאים (אפופטוזה) וביולוגיה מולקולרית. הוא גילה, יחד עם קריק, שכל "קודון", שלישיית נוקליאוטידים ב-DNA, מקודד ליצירת חומצה אמינית אחת, כאשר מספר חומצות אמיניות יוצרות ביחד חלבון ובסוף כל רצף גנטי ליצירת חלבון מסוים נמצא קודון סיום (Stop Codon - מונח שהוא המציא), שתפקידו לסיים את הקידוד לחלבון הספציפי, כדי להתחיל לייצר את החלבון הבא. הוא גם גילה, יחד עם שני שותפים אחרים, את ה-mRNA, מולקולת הביניים הקובעת את סדר התייצבות חומצות האמינו בתוך כל חלבון.
תגלית אחרונה זו זיכתה אותו בפרס לסקר למחקר רפואי בסיסי לשנת 1971. הוא קיבל את פרס לסקר פעם שנייה, גם בגין מפעל חיים, וזכה באותות כבוד נוספים. בין השאר הוא גם חבר האקדמיה הלאומית למדעים (ארצות הברית), כמו גם חבר האקדמיה הצרפתית למדעים. ב-1987 קיבל את פרס הארווי מטעם הטכניון, ב-1991 קיבל את מדליית קופלי מטעם החברה המלכותית, שהוא חבר גם בה וב-2002, סמוך לפני הזכייה בפרס נובל זכה בפרס דן דוד במדעי החיים מטעם אוניברסיטת תל אביב.
פרס נובל והתולעת על שם ברנר
ברנר היה הראשון שהשתמש, ב-1965, בתולעת נימית עגולה, שקופה וקטנה (באורך 1 מ"מ) - נמטודה, הקרויה Caenorhabditis elegans, לצורכי מחקר גנטי, נוירוביולוגי וביולוגיה התפתחותית. הוא הפך אותה לחיית המודל העיקרית למחקר בתחומים אלה, משהסתבר שהיא מתאימה מאוד למחקרים גנטיים ועצביים. עובדה זו הקנתה לו ולשותפיו רוברט הורביץ וג'ון סלסטון, כעבור עשרות שנים, את פרס נובל, "בגין תגליותיהם בנוגע להסדרה הגנטית של התפתחותם של איברים שונים ותיכנות מותם של תאים". הם קיבלו את פרס נובל ב-8 בדצמבר 2002.
נמטודה קרובה לנמטודה זו, נקראת כיום על שמו - Caenorhabditis brenneri.
ברנר נפטר בסינגפור ב-5 באפריל 2019.
קונגס
וַלְנטִין בּרוּנל (בצרפתית: Valentin Brunel; נולד ב-17 בדצמבר 1996), הידוע יותר בשם הבמה שלו קוֹנגּס (Kungs), הוא די ג'יי, מפיק ומוזיקאי צרפתי.
גארי האריס
גארי האריס (באנגלית: Gary Harris; נולד ב-14 בספטמבר 1994) הוא כדורסלן אמריקאי המשחק בקבוצת אורלנדו מג'יק מליגת ה-NBA, בעמדת הקלע.
קריירת תיכונים
האריס נולד וגדל בעיר פישרס שבאינדיאנה, ולמד ב"תיכון דרום-מזרח המילטון" המקומי. אימו, ג'וי הולמס-האריס, שיחקה בעונת 2000 עבור קבוצת דטרויט שוק מליגת ה-WNBA.
קונגס
את האלבום הראשון שלו, Layers, הפיץ קונגס בשנת 2016, לאחר הצלחת הסינגל "This Girl" שהיה לשיתוף פעולה עם Cookin' on 3 Burners והפך ללהיט בין לאומי. השירים שיצאו לאחר מכן, "Don't You Know" יחד עם ג'יימי נ' קומונס ו-"I Feel So Bad" יחד עם ההרכב המוזיקלי אפמרלס זכו להצלחה בין לאומית גם כן.
גארי האריס
קריירת תיכונים
בעונת ה שלו הוביל האריס את קבוצת הכדורסל של התיכון למאזן של 20 ניצחונות ו-4 הפסדים, ולזכייה באליפות האזורית, ובעונה שלאחריה רשמה הקבוצה מאזן 22–3 אך הפסידה במשחק האליפות. בשנתו האחרונה רשם ממוצעים של 25.4 נקודות, 7.4 ריבאונדים, 3.1 אסיסטים ו-4.0 חטיפות למשחק, ונבחר להשתתף במשחק מקדונלד'ס אול-אמריקן. בסוף השנה זכה בתואר "שחקן התיכונים המצטיין של אינדיאנה" (Indiana Mr. Basketball).
כמו כן הצטיין האריס כשחקן פוטבול בעמדת ה"תופס" (Wide receiver), ובעונת ה זכה עם קבוצת הפוטבול של התיכון באליפות האזורית.
קריירת מכללות
כבר בשנתו הראשונה באוניברסיטת המדינה של מישיגן תפקד כקלע הפותח של קבוצת הכדורסל, וקלע 12.9 נקודות בממוצע למשחק. בסיום אותה עונה זכה בתואר ה המצטיין של מחוז ה-Big Ten, וכן נבחר לחמישייה השנייה של העונה במחוז. בעונתו השנייה הוביל את קבוצת האוניברסיטה לשלב רבע גמר אליפות המכללות (NCAA Tournament Elite Eight), לצד שחקני ה-NBA לעתיד אדריאן פיין ודנזל ולנטיין. בסיום העונה נבחר לחמישיית העונה של מחוז ה-Big Ten לאחר שהעמיד ממוצעים עונתיים של 16.7 נקודות, 4.0 ריבאונדים, 2.7 אסיסטים ו-1.8 חטיפות למשחק. באפריל 2014, לאחר שנתיים באוניברסיטת המדינה של מישיגן, הודיע כי יוותר על המשך לימודיו האקדמיים ויעמיד עצמו לבחירה בדראפט ה-NBA הקרוב.
קונגס
קריירה
ולנטין ברונל נולד בטולון אשר בצרפת. ברונל בחר את שם הבמה "קונגס" ("מר"/מיסטר) בלטבית, לאחר שחיפש באינטרנט תרגום למילה ג'נטלמן בשפות שונות. הוא החל לנגן כשהיה בן חמש, כשהוריו רכשו לו דג'מבה במתנה. כשגדל נה להאזין לקלאסיקות רוק אנד רול יחד עם אביו, במיוחד The Who והקוקס. הוא החל לכתוב ולפרסם באינטרנט יצירות משלו כשהיה בן שבע עשרה. הוא הכין רמיקסים לשירים "Jamming" של בוב מארלי והוויילרס, "West Coast" של לנה דל ריי, שניהם זכו למיליוני צפיות בעמודי היוטיוב וה-SoundCloud. הרמיקס שלו לשיר "Are You with Me" של Lost Frequencies הגיע ל-25 מיליון צפיות בעמוד היוטיוב.
גארי האריס
דנוור נאגטס
האריס נבחר על ידי שיקגו בולס בבחירה ה-19 של דראפט 2014, ומיד נשלח בטרייד לדנוור נאגטס, יחד עם יוסוף נורקיץ' (הבחירה ה-16) בתמורה לדאג מקדרמוט (הבחירה ה-11) ואנתוני רנדולף. במשחק הבכורה שלו ב-NBA קלע האריס 13 נקודות מול אינדיאנה פייסרס, במה שהתברר כשיא הנקודות שיקלע במשחק בודד עד סיום אותה עונה.
קונגס
קריירה
האלבום "Layers" כולל את הלהיט הגדול "This Girl", עיבוד של שיר השייך במקור ל-Cookin’ On 3 Burners, הרכב פאנק אוסטרלי. תוך חודש הסינגל כבש את המקום הראשון בצרפת ולאחר מכן ב-39 מדינות נוספות. עד 2016 הוא זכה למעל 300 מיליון השמעות בשירותי הסטרימינג, 1.5 מיליון הורדות, וסך מכירות של כ-4 מיליון סינגלים.
גארי האריס
דנוור נאגטס
בעונת החל לשמש כשחקן חמישייה קבוע בדנוור, במקומו של ארון אפללו שעזב, ושיפר את תפוקתו הממוצעת ל-12.3 נקודות למשחק. בעונה העוקבת סבל ממספר פציעות במפשעה ובכף הרגל, אך ב-57 המשחקים בהם שותף הציג יכולת טובה עם ממוצעים של 14.9 נקודות, 3.1 ריבאונדים, 2.9 אסיסטים ו-1.2 חטיפות למשחק. ב-20 במרץ 2017 קלע שיא קריירה של 28 נקודות בהפסד קבוצתו מול יוסטון רוקטס.
קונגס
קריירה
בעקבות ההצלחה של להיט הבכורה "This Girl", האמן דייוויד גטה הזמין את קונגס להצטרף לסיבוב ההופעות שלו "Listen" בקיץ 2016. שלושה סינגלים של קונגס יצאו לאור ביום פרסום אלבום הבכורה שלו, Layers, שפורסם ב-4 בנובמבר 2016.
גארי האריס
דנוור נאגטס
ב-12 באוקטובר 2017 חתם האריס על הארכת חוזה בדנוור לארבע שנים נוספות (החל מעונת ) עבור 84 מיליון דולר. בעונת שיפר את תפוקתו ל-17.5 נקודות למשחק, ועזר לדנוור לרשום מאזן ניצחונות 46–36, אשר הציב אותה במקום התשיעי במערב. בעונת העפילה דנוור לשלב הפלייאוף, לראשונה מזה 6 עונות, ואף גברה על סן אנטוניו ספרס (4–3) בסדרת הסיבוב הראשון, לפני שהפסידה בסדרת חצי גמר המערב מול פורטלנד טרייל בלייזרס (3–4).
קונגס
קריירה
ב-23 במרץ 2018 קונגס הופיע על הבמה הראשית בפסטיבל המוזיקה האלקטרונית אולטרה מיאמי. ב-22 ביולי 2018 הוא הופיע בפסטיבל המוזיקה האלקטרונית Tomorrowland בבלגיה.
גארי האריס
דנוור נאגטס
בעונת החמיץ 25 משחקים בשל פציעות שונות בירך, בברך ובמפשעה. במהלך אותה עונה ובעונה שלאחריה המשיך לשמש כשחקן חמישייה פותחת בדנוור, אולם תפוקתו נחלשה ל-11.7 נקודות בממוצע למשחק בלבד.
אורלנדו מג'יק
ב-25 במרץ 2021 הועבר בטרייד יחד עם אר. ג'יי. המפטון ובחירת סיבוב ראשון לאורלנדו מג'יק, בתמורה לארון גורדון.
טרמינל (סרט, 2004)
טרמינל (באנגלית: The Terminal) הוא סרט קולנוע אמריקאי מז'אנר דרמה-קומית משנת 2004 בבימויו של סטיבן ספילברג ובכיכובם של טום הנקס וקתרין זיטה ג'ונס. הסרט מספר על אדם שנלכד בשדה התעופה ע"ש ג'ון קנדי בניו יורק, כאשר כניסתו לארצות הברית נדחית ובד בבד הוא אינו יכול לחזור לארצו הפיקטיבית 'קרקוזיה', בשל מהפכה צבאית שהתרחשה בזמן הטיסה.
הסרט נוצר בהשראת סיפורו הייחודי של מהראן קארימי נאצרי, פליט איראני, ש"גר" בנמל התעופה שארל דה גול בפריז בין השנים 1988 ל-2006, כשלא קיבל אשרת כניסה לצרפת בעקבות מחלה שנתגלתה אצלו.
זהו שיתוף הפעולה הרביעי בין ספילברג להנקס אחרי הצלחת הסרט הראשון בין השניים "להציל את טוראי ראיין" מ-1998, הסדרה "אחים לנשק" שהפיקו השניים ב-2001 והסרט "תפוס אותי אם תוכל" משנת 2002.
תקציר העלילה
ויקטור נבורסקי (טום הנקס) מגיע לשדה התעופה קנדי בניו יורק כשמטרתו לא ידועה (לקראת סוף הסרט, אנו מגלים כי מטרתו הייתה להשלים את אוסף חתימות נגני הג'אז של אביו שהלך לעולמו ולא הצליח להגיע לכל 57 הנגנים הנערצים עליו, כשלמעשה חסרה לו חתימה אחרונה של הסקסופוניסט בני גולסון).
עם נחיתתו הוא מגלה לפתע כי דרכונו הפך ללא חוקי בעקבות מהפכה שפרצה במולדתו קרקוזיה. עקב המצב לא יכול נבורסקי להיכנס לארצות הברית אולם גם אינו יכול לחזור למדינתו בשל מלחמת אזרחים.
נבורסקי, שאינו דובר אנגלית, מתחיל להתיידד עם עובדי שדה התעופה שמתחילים להכיר את סיפורו ואף מקבל עבודה זמנית כפועל בניין בשדה תמורת 19 דולר לשעה. הוא מתאהב בדיילת אמיליה וורן (קתרין זיטה ג'ונס) מנסה לגרום לה להפסיק את הרומן שלה עם גבר נשוי, ובטוב ליבו עוזר לכל עובדי השדה בכל אשר הוא יכול להשיג. היחיד שמנסה להקשות על חייו של נבורסקי הוא פקיד המכס פרנק דיקסון (סטנלי טוצ'י).
אחרי 9 חודשים באולם הנוסעים מקבל נבורסקי הודעה כי המלחמה בארצו הסתיימה והוא רשאי לחזור למולדתו. עובדי השדה, שכבר מכירים את הנוסע המוזר, יודעים כי מטרת הגעתו לניו יורק הייתה כדי להשיג את החתימה האחרונה של נגן הג'אז הנערץ על אביו שכבר לא בחיים. הוא מקבל מאמילייה אישור מיוחד לצאת לעיר ליום אחד, אך על מנת להפוך אותו לשמיש הוא זקוק לחתימתו של דיקסון. לאחר שדיקסון מסרב לחתום, הוא מקבל את המדים של אחד מעובדי המכס ש"מעלים עין" ומאפשר לו לצאת לכמה שעות לעיר. ביציאה עוצר נבורסקי מונית ומבקש ממנו לקחת אותו לבית מלון בעיר, שם הוא כבר יודע שנמצא בני גולסון.
נבורסקי נכנס לבית המלון עם תמונתו של גולסון ומוצא אותו במהלך חזרות אחרונות למופע. הוא מחתים אותו – ובכך משלים את האוסף – וחוזר למונית. עם כניסתו למונית, כשנשאל מה יעדו, הוא אומר לנהג: "אני חוזר הביתה".
הפקה
הסרט מבוסס כאמור על סיפורו של מהראן קארימי נאסרי, פליט איראני שהתגורר במשך 17 שנה בשדה התעופה שארל דה גול בצרפת. בשנת 2003 דיווח הניו יורק טיימס כי ספילברג רכש את הזכויות לסיפור חייו של נאסרי ושילם לפליט האיראני כמה אלפי דולרים תמורת פרסום הסרט.
צוות ההפקה נסע ברחבי העולם כדי לאתר שדה תעופה שבו יוכלו לצלם את הסרט, אך בסופו של דבר נבנה בהאנגר ענק בלוס אנג'לס העתק של טרמינל שהתבסס על שדה התעופה בדיסלדורף שבגרמניה. חברת יונייטד איירליינס האמריקנית, שהייתה אחת מנותני החסות לסרט, אף העניקה לצוות מטוס מסוג בואינג 747 לצורך הצילומים.
קרקוזיה
המדינה הדמיונית "קרקוזיה" נבחרה על ידי ספילברג בהשראת אחת הערים האהובות על הבמאי, קרקוב שבפולין. מדובר במדינה מהרפובליקה הסובייטית לשעבר והשפה שבה מדברים במדינה היא קרקוזית שדומה לשפה הרוסית, אך המבטא שלה דומה לבולגרית. מיקומה המדויק של המדינה נשמר מעורפל במהלך הסרט אולם כשרואים את המפה המוצגת במהלך הסרט על אחד ממסכי הטלוויזיה בשידורי החדשות, עושה הרושם כי מדובר במדינה הגובלת בצפון מקדוניה.
כשנבורסקי שר את ההמנון של מדינתו, מגלים כי יש דמיון מוזיקלי להמנונה של אלבניה וכשהוא מציג את רישיון הנהיגה שלו, מגלים כי הוא דומה בצורתו לרישיון נהיגה של תושב בלארוס.
אשתו של הנקס, ריטה וילסון, שאביה הוא בולגרי, דיווחה כי אימנה את בעלה במהלך הסרט בשפה הבולגרית ואף עזרה לו לפתח את המבטא.
ביקורות
הסרט קיבל ביקורות מעורבות ולא זכה להצלחה המצופה מסרטיו של ספילברג. הוא זכה לציון 60% באתר ריכוז הביקורות Rotten Tomatoes, מתוך 198 ביקורות. חלק מהמבקרים אף טענו כי זה הסרט הגרוע ביותר שעשה ספילברג בחייו.
עיצור סדקי, חוכך, אטום
עיצור סדקי חוכך אטום הוא צליל עיצורי הנפוץ בשפות מדוברות רבות. סימן ה-IPA לעיצור הוא H לטינית קטנה /h/, ובמערכת X-SAMPA הוא נכתב כ-h. זהו הצליל לאות ה.
דודג' רויאל
דודג' רויאל (באנגלית: Dodge Royal) היא מכונית סלון אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1959–1954 בארצות הברית.
הדיוויזיה ה-342 (ורמאכט)
הדיוויזיה ה-342 (בגרמנית: 342. Infanterie-Division) הייתה דיוויזיית חיל רגלים של הורמאכט במלחמת העולם השנייה.
היסטוריה
הדיוויזיה הוקמה ב-19 בנובמבר 1940 בקובלנץ, על בסיס יחידות מהדיוויזיות ה-72 וה-79, ובמאי 1941 הועברה הדיוויזיה לצרפת, שם פעלה כחלק מהארמייה הראשונה. בספטמבר 1941 הועברה הדיוויזיה לסרביה, שם פעלה כנגד יחידות פרטיזנים כחלק מהארמייה ה-12. בפברואר 1942 נשלחה הדיוויזיה לחזית המזרחית, שם פעלה באזור רז'ב כחלק מהארמייה התשיעית. באפריל 1943 הועברה הדיוויזיה לאזור מוגילב, שם פעלה כחלק מהארמייה הרביעית. ביוני 1944 הוכפפה הדיוויזיה לארמיית הפאנצר הרביעית, עמה לחמה במהלך מבצע לבוב-סנדומייז', מתקפת ויסלה-אודר, הקרב על שלזיה והקרב על ברלין.
יחסי לוב–מלטה
יחסי לוב–מלטה הם היחסים הדיפלומטיים בין לוב ומלטה. שתי המדינות כוננו יחסים דיפלומטיים זמן קצר לאחר עצמאותה של מלטה. לשתי המדינות היו קשרים הדוקים מאוד ושיתוף פעולה במהלך ממשלות דום מינטוף. ללוב יש שגרירות באטרד ולמלטה יש שגרירות בטריפולי. בשנת 2013 אמר ראש ממשלת לוב עלי זיידן כי היחסים בין שתי המדינות "מעולים".
יחסים מוקדמים (1964–1980)
במהלך שנותיו של דום מינטוף כראש ממשלת מלטה שלאחר עצמאותה של מלטה, לוב הלוותה כמה מיליוני דולרים למלטה כדי לפצות על אובדן ההכנסות משכר דירה שבעקבות סגירת בסיסי הצבא הבריטי במלטה. קשר הדוק יותר עם לוב פירושו התחדשות דרמטית. התפתחות (אך קצרת מועד) במדיניות החוץ של מלטה: כלי תקשורת מערביים דיווחו כי נראה שמלטה מפנה עורף לנאט"ו, בריטניה ואירופה באופן כללי. לפחות בשנות השבעים של המאה העשרים כבר הייתה ללוב שגרירות קבועה במלטה שנמצאה בווילה דראגו הבולטת בסלימה.
פורסמו ספרי היסטוריה שהחלו להפיץ את רעיון הניתוק בין האוכלוסייה האיטלקית והקתולית, ובמקום זאת ניסו לקדם את התיאוריה של קשרים תרבותיים ואתניים הדוקים יותר עם צפון אפריקה. התפתחות חדשה זו צוינה על ידי בויסייביין בשנת 1991: "...ממשלת העבודה ניתקה את היחסים עם נאט"ו וחיפשה קשרים עם העולם הערבי. לאחר 900 שנה של קישור לאירופה, מלטה החלה להסתכל דרומה. מוסלמים, שעדיין זכורים בפולקלור בגלל התקפות פיראטיות פראיות, הוגדרו מחדש כאחי דם."
קדאפי אף טען כי העם המלטזי הוא ממוצא ערבי, ממוצא פיניקי.
בין השנים 1975–1976, ממשלת לוב העניקה לסוללה הראשונה (הימית) של מלטה של חיל היבשה של מלטה (כיום טייסת הים של ה-AFM) ארבע סירות סיור.
תקרית סייפם (1980)
בשנת 1980 אסדת נפט של חברת סייפם האיטלקית שהוזמנה על ידי טקסאקו לקדוח מטעם ממשלת מלטה 68 מיילים ימיים דרום-מזרחית למלטה נאלצה להפסיק את הפעילות לאחר שאוימה על ידי סירת ירייה של לוב. גם מלטה וגם לוב תבעו זכויות כלכליות באזור ואירוע זה העלה את המתח. הנושא הועבר לבית הדין הבינלאומי בהאג בשנת 1982 אך פסיקתו של בית המשפט בשנת 1985 עסקה רק בתיחום של חלק קטן מהשטח שבמחלוקת.